Իրավական ակտերի նախագծերի հրապարակման միասնական կայք

Իրավական ակտերի նախագծերի հրապարակման միասնական կայք կամ e-draft.am, Հայաստանի Հանրապետության գերատեսչությունների կողմից մշակվող նորմատիվ իրավական ակտերի նախագծերը բովանդակող և ներկայացնող համացանցային կայք։

Կայքը պատրաստել է Հայաստանի Հանրապետության արդարադատության նախարարությունը, Եվրոպական Միության և ՄԱԿ-ի Զարգացման ծրագրի աջակցությամբ։

Ինչպես նշված է կայքում, այն առցանց հարթակ է հանդիսանում, «որը ապահովում է գերատեսչությունների կողմից իրավական ակտերի նախագծերը հանրությանը ներկայացնելու, առցանց տարբերակով հանրային քննարկումներ կազմակերպելու հնարավորությունը, արդյունքում նաև՝ քաղաքացիական հասարակության ներկայացուցիչներին ակտիվ մասնակցությունը իրականացվող օրինաստեղծ աշխատանքներին»։ Կայքի միջոցով կարելի է որոնել և ծանոթանալ տեղադրված գերատեսչական նախագծերին, հետևել նախագծերի ընթացքին. ծանոթանալ ներկայացված առաջարկություններին, իսկ կայքում գրանցվելու դեպքում նաև ներկայացնել առաջարկություններ, ծանոթանալ նախագծերի վերաբերյալ առաջարկությունների ամփոփաթերթին, ընդունված առաջարկություններին կամ դրանք չընդունելու հիմնավորումներին։

Ծանոթագրություններ 

Իրավաբանական կայքեր
Հայաստանի արդարադատության նախարարություն